OKTÓBER

**NEPOŠKVRNENÁ**

**Vlastná práca pred stretnutím**

Čítanie konferencie o. Františka Blachnického (16. marec 1986, Carsberg)

(...)

Prepojenie nášho mariánskeho kultu, našej mariánskej spirituality s myšlienkou oslobodenia nachádza sa už pri základe iniciatívy súvisiacej s „Kruciátou oslobodenia človeka“, ktorá sa uskutočnila pri príležitosti prvej pápežovej púte do Poľska. Vtedy bolo toto dielo odovzdané Nepoškvrnenej, Matke Cirkvi. S týmto, akoby novým pojmom, súvisí len rozšírenie obsahu a dôraz na všetko, čo je obsiahnuté v termíne: „oslobodenie“. Tento vnútorný prvok je podstatný. Každé oslobodenie človeka, ak má byť autentické, musí začať v jeho vnútri, a to nie je nič iné ako vyslobodenie, ktoré poznáme ako vykúpenie. V skutočnosti ide o vyslobodenie nás z otroctva starého človeka a o vznik nového života v nás, nového človeka; čo je podstatný obsah oslobodenia.

Chcel by som túto myšlienku trochu viac rozšíriť či zdôrazniť.

Mária, Nepoškvrnená, je pre nás vzorom úplne vykúpeného človeka, teda aj úplne oslobodeného človeka. Sloboda Nepoškvrnenej je vyjadrená v tom - a treba tomu aj tak rozumieť - že bola vo svojich úmysloch, rozhodnutiach a skutkoch úplne nasmerovaná k napĺňaniu Božieho zámeru, Božieho plánu s jej životom a celou svojou podstatou podriadená Božím myšlienkam a uskutočňovaniu Božej vôle. V dôsledku toho sa stala najdokonalejším Božím dielom. Ona sama, celá jej podstata, celý jej život, to je najväčšie dielo zo všetkých Božích diel. Boží plán sa u nej stretol s úplným prijatím. Nebol v nej žiaden odpor, žiadne prekážky. Žila úplne v oddanosti, v uskutočňovaní povolania obsiahnutého v Božích plánoch. Svojím „áno“ sa stala služobnicou Pána a zároveň najdokonalejším nástrojom Božej spásy.

**O Nepoškvrnenej môžeme tiež povedať, že najplnšie realizovala ideál, ktorý je vyjadrený slovami: Svetlo-Život. Život podľa svetla, život plne podriadený svetlu, ideál nášho Hnutia obsiahnutý v slovách: Svetlo-Život, sa naplno uskutočnil v živote Nepoškvrnenej.** Preto je patrónkou nášho Hnutia. Vzťah medzi tým, čo vyjadruje charizma nášho Hnutia znakom Fos-Dzoe a Nepoškvrnenou, je veľmi dôležitý a hlboký. V našom hnutí bola vždy prítomná myšlienka, že si ctíme Máriu – inšpirovaní sv. Maximiliánom – ako bytosť úplne, bezo zvyšku, podriadenú Božej vôli. A keďže bola úplne oddaná, stala sa Matkou.

Treba odpovedať ešte na otázku, ako si máme uctievať Nepoškvrnenú, v súvislosti s celou spiritualitou nášho Hnutia, so znamením Fos-Dzoe a so skutočnosťou, že Mária, Nepoškvrnená Matka Cirkvi, ale aj Zornička slobody, je vlastne zdrojom Svetla a Života?

**Naše oslobodenie spočíva vlastne práve v tom, že prijímame pravé svetlo, ktoré prichádza od Boha. Jeho zámerom pre náš život je to svetlo, ktoré poznávame rôznymi spôsobmi: či už cez Slovo Božie, alebo cez vnútorné osvietenie, alebo cez Cirkev atď. Toto svetlo sa má stať naším životom. To znamená, že náš život, naše rozhodnutia majú byť úplne nasmerované k naplneniu toho, čo je Božou myšlienkou, Božím svetlom pre nás, pretože len tak môžeme zažiť našu skutočnú slobodu. Pokiaľ sme zapletení do vlastných zámerov, životných plánov, pokiaľ sa točíme okolo vlastného ega, zostávame v zajatí skazenej prirodzenosti, zostávame v temnote. Naše oslobodenie sa uskutoční vtedy, keď v našom vedomí zažiari svetlo Božích myšlienok, Božích plánov a keď budeme schopní podriaďovať svoj život tomuto svetlu. Ide teda o to, aby naše úmysly, rozhodnutia a činy úprimne smerovali presne k Božiemu zámeru, rozhodnutiu, plánu, ktorý má Boh s nami a pre nás.**

**A práve tento dar nášho oslobodenia očakávame od Nepoškvrnenej. Snažíme sa na ňu pozerať a byť ako ona. Prosiac ju o túto milosť sa stávame účastníkmi jej charizmy, teda jej vernosti, oddanosti. Akoby ich v nás znovu vytvára, a tak sa stáva tou, ktorá nás oslobodzuje. Vnútorná sloboda, ktorá je zdrojom všetkých ostatných slobôd, je preto veľmi hlboko spojená s Nepoškvrnenou, úplne slobodnou bytosťou, prvou zo všetkých ľudí, a preto nazývanou ako „Zornička slobody“.**

Tieto myšlienky by sme mali stále hlbšie zvažovať a prijímať, aby v našom povolaní vznikla jednota s jednotou charizmy nášho Hnutia, v ktorom všetko, pre čo sa rozhodneme, čo robíme, je akoby obsiahnuté v syntéze jednoty. A ak diakoniu oslobodenia prijímame ako našu špeciálnu úlohu, potom to je len nejaká nová alebo ďalšia etapa ponorenia sa do našej charizmy a jej čítania v kontexte aktuálnej situácie, v ktorej pôsobíme, či už v Poľsku alebo tu na Západe. Slogan „Nepoškvrnená Zornička slobody, zdroj svetla a života“ musí byť výzvou adresovanou predovšetkým nám, každému z nás individuálne, musí to byť výzva adresovaná nášmu vnútornému životu.

Je to výzva aj pre nás, ako spoločenstvo aj pre nás, ako diakoniu. Zdá sa mi, že stále existujú a budú existovať veľmi náročné úlohy a že vždy bude existovať nepomer medzi našimi schopnosťami a úlohami, ktoré sú pred nami. To by nás však nemalo ospravedlňovať. Úsilie musí ísť týmto smerom, aby sa jednoznačne do popredia dostali záležitosti týkajúce sa nášho vnútorného života, života modlitby. Všetky ostatné vonkajšie činy sa ukážu ako neplodné, ak nevyplývajú z našej skutočnej, autentickej vnútornej angažovanosti, z hlbokého života modlitby a – nebojme sa tohto slova – kontemplácie.

• Zvýrazni tie vety/úryvky, ktoré sú pre teba osobne obzvlášť dôležité.

• Označte tie vety/úryvky, ktoré sú dnes obzvlášť dôležité pre voje spoločenstvo.

**Stretnutie v skupine**

1) Modlitba na otvorenie stretnutia, zdieľanie sa evanjeliom Lk 1, 26-38 (Zvestovanie).

2) Čítanie smerovky (kroku) Nepoškvrnená.

**Nepoškvrnená** je pre mňa najdokonalejším vzorom Nového Človeka, úplne oddaného v Duchu Svätom Kristovi, jeho slovu a dielu; preto sa jej odovzdávam, rozjímam s ňou v ruženci o tajomstvách spásy a nasledujem ju.

3) Delenie sa prečítaným textom:

• Čo je pre mňa najdôležitejšie zo slov Božieho služobníka o. Františka Blachnického? Čo je dnes pre mňa svetlo, ktoré túžim nasledovať?

• Čo je sloboda a čo je oslobodenie?

4) "Synodálna téma"

Z celoštátnej štúdie:

POČÚVANIE

*Väčšina účastníkov synody sa zhodla, že nevieme počúvať, že nám je ťažko, radšej hovoríme a vnucujeme si názory. Synoda ukázala, že načúvanie je problémom aj v Cirkvi. Kňazi často nepočúvajú laických veriacich, pretože ich nezaujímajú ich potreby, ale len realizácia pastoračného plánu.*

*Laici nepočúvajú kňazov alebo počúvajú selektívne.*

*Počúvanie sťažuje sebadôveru a zvyčajné spôsoby komunikácie*

*Neschopnosť počúvať vedie k nepochopeniu, vylúčeniu a marginalizácii. Ako ďalší dôsledok to vedie k uzavretosti, zjednodušeniu, nedostatku dôvery a strachu, ktoré ničia spoločenstvo.*

*Formácia na misiu si vyžaduje, aby sme sa v Cirkvi navzájom počúvali.*

• Mám skúsenosť ťažkosti byť chápajúci, keď si druhá osoba pretláča svoje názory a neomylnosť?

• Mám skúsenosť s konverzáciou, kde mi potlačenie môjho „ja“ pomohlo lepšie počúvať a porozumieť druhým?

• Čo sa môžem naučiť od Márie v postoji počúvania? (to je najdôležitejšia otázka)

Je dôležité, aby táto časť stretnutia končila konkrétnymi rozhodnutiami.

5) Misia – úloha

STAROSTLIVOSŤ O DUCHOVNÝ ŽIVOT

Z textu o. Františka Blachnického:

*Je to výzva aj pre nás, ako spoločenstvo aj pre nás, ako diakoniu. Zdá sa mi, že stále existujú a budú existovať veľmi náročné úlohy a že vždy bude existovať nepomer medzi našimi schopnosťami a úlohami, ktoré sú pred nami. To by nás však nemalo ospravedlňovať. Úsilie musí ísť týmto smerom, aby sa jednoznačne do popredia dostali záležitosti týkajúce sa nášho vnútorného života, života modlitby. Všetky ostatné vonkajšie činy sa ukážu ako neplodné, ak nevyplývajú z našej skutočnej, autentickej vnútornej angažovanosti, z hlbokého života modlitby a – nebojme sa tohto slova – kontemplácie.*

Čo v mojom živote vyžaduje obrátenie v tejto oblasti? Čomu budem venovať pozornosť v najbližších týždňoch/mesiacoch?

6) Modlitba na konci stretnutia

Desiatok ruženca – tajomstvo zvestovania.

Modlitba k Zorničke slobody.

**Mária Nepoškvrnená, zornička slobody,**

**pri Tebe sme vždy boli slobodní.**

**Si pre nás prameňom svetla a života, lebo ako prvá z ľudí si prijala Ježiša - Svetlo sveta a podriadila si mu svoj život v poslušnosti a láske až po kríž.**

**Vidíš moje otroctvo, keď ma ovláda temnota bludu, nevedomosť, vlastná predstavivosť a keď žijem pre seba ovládaný pýchou a sebaláskou.**

**Osloboď ma a vypros mi milosť ponoriť sa spolu s Tebou do jediného Svetla, ktorým je Ježiš. On vie, kým som, čo chce odo mňa Otec a čo je pre mňa dobré.**

**Osloboď ma a vypros mi silu premáhať egoizmus prijímaním kríža.**

**Daj mi silu žiť podľa svetla pre Boha a bratov v nezištnej láske.**

**Učiň, aby v mojom vnútri vzplanulo svetlo a vytryskol plameň života.**

**Pomôž mi poznať pravdu, ktorá ma oslobodí a ísť za Ježišom, aby som nekráčal v tme, ale mal svetlo života. Amen.**